15Yaba bafarisi ba tloha, ba ya rera hammoho kamoo ba ka mo tshwasang ka dipolelo tsa hae kateng. 16Ba roma ho yena barutuwa ba bona le Baheroda, ba ya re: Moruti, re a tseba hobane o wa nnete, le hoba o ruta tsela ya Modimo ka nnete, le hoba ha o re letho ka motho; hobane tshobotsi ya motho ha e tadingwe ke wena. 17Ka baka leo, o re bolelle kgopolo ya hao: Hleka ho a lokela ho ntshetsa Sesare lekgetho, kapa tjhe? 18Empa Jesu a tseba lonya la bona, a re: Le ntekelang, lona baikaketsi? 19Mpontsheng tjhelete ya lekgetho. Yaba ba mo hlahisetsa denare. 20A re ho bona: Setshwantsho sena ke sa mang, le lengolo lena ke la mang? 21Ba re ho yena: Ke la Sesare. Yaba o re: Hommeng! Ntshetsang Sesare tseo e leng tsa Sesare, le ntshetse Modimo tseo e leng tsa Modimo. 22Yare ha ba utlwa taba eo, ba makala, ba mo tlohela, ba ikela.